แอนดรอยด์ พาย

แอนดรอยด์ พาย (ชื่อรหัส แอนดรอยด์ P ในระหว่างการพัฒนา) หรือเรียกว่า แอนดรอยด์ 9 (API 28) เป็นเวอร์ชันหลักลำดับที่เก้า และเป็นเวอร์ชันที่ 16 ของระบบปฏิบัติการมือถือแอนดรอยด์ เปิดตัวครั้งแรกในรูปแบบตัวอย่างสำหรับนักพัฒนาในวันที่ 7 มีนาคม ค.ศ. 2018 และเปิดตัวต่อสาธารณะในวันที่ 6 สิงหาคม ค.ศ. 2018

เมื่อวันที่ 6 สิงหาคม ค.ศ. 2018 กูเกิลได้ประกาศเปิดตัวแอนดรอยด์ 9 เวอร์ชันสุดท้ายอย่างเป็นทางการภายใต้ชื่อ "พาย" โดยในช่วงแรกจะมีการอัปเดตให้กับอุปกรณ์กูเกิล พิกเซลรุ่นปัจจุบัน และจะปล่อยอัปเดตสำหรับอุปกรณ์แอนดรอยด์วันและอุปกรณ์อื่น ๆ ตามมา "ในช่วงปลายปีนี้" เอสเซนเชียลโฟน เป็นอุปกรณ์แอนดรอยด์ของบริษัทภายนอกเครื่องแรกที่ได้รับการอัปเดตเป็น พาย โดยจะเผยแพร่ในวันเดียวกับการเปิดตัวเวอร์ชันสุดท้าย โซนี่ เอกซ์พีเรีย เอกซ์แซด 3 เป็นอุปกรณ์เครื่องแรกที่มี แอนดรอยด์ พาย ติดตั้งไว้

ณ เดือนมกราคม ค.ศ. 2025 อุปกรณ์แอนดรอยด์ (มือถือและแท็บเล็ต) จำนวน 3.59% ใช้แอนดรอยด์ พาย (ซึ่งหยุดรับการอัปเดตด้านความปลอดภัยในเดือนมกราคม ค.ศ. 2022)

 อ้างอิง 

หมวดหมู่:เวอร์ชันของแอนดรอยด์ (ระบบปฏิบัติการ)